Diari Oficial de la Generalitat Valenciana


Sumari del DOGV 4238, del 29-04-2002 (2002/4369)

ORDE de 12 d'abril de 2002, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits que han de finançar el Programa de Formació Professional Contínua durant l'exercici de 2002.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4238

Data del DOGV
:   29-04-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4369


Data del document
:   12-04-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * formació professional
    * ajuda pública
    * reciclatge professional
    * ajuda a les empreses

ORDE de 12 d'abril de 2002, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits que han de finançar el Programa de Formació Professional Contínua durant l'exercici de 2002. [2002/X4369]
  
Amb data 28 de febrer de 2002 va ser publicada en el Diari Oficial de la Generalitat Valenciana l'Ordre de 20 de febrer de 2002, de la Conselleria d'Economia, Hisenda i Ocupació, per la qual es determinava el Programa de Formació Professional Contínua i es regulava el procediment per a la concessió d'ajudes durant l'exercici de 2002.
  
Després de la publicació de la Llei de 27 de desembre de 2001 (DOGV de 31 de desembre de 2001), de Pressupostos de la Generalitat Valenciana per a l'exercici 2002, i d'acord amb el que estableix l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Contínua així com la línia pressupostària a càrrec de la qual es realitzarà.
  
En virtut del que disposa la disposició addicional primera de l'Ordre de 20 de febrer, de la Conselleria d'Economia, Hisenda i Ocupació, i de conformitat amb aquesta,
  
ORDENE
  
Article 1
  
La quantia de les ajudes que poden concedir-se per al Programa de Formació Professional Contínua que es preveu en l'Ordre de 20 de febrer de 2002, de la Conselleria d'Economia, Hisenda i Ocupació, serà finançat per un import de 2.589.447 euros (dos milions cinc-cents huitanta-nou mil quatre-cents quaranta-set euros), a càrrec de la línia de subvenció T4165000 denominada «Programa de Formació Contínua (POCV)».
  
Article 2
  
Exhaurits els crèdits a què es fa referència en l'article primer, i en el cas que quedaren sol·licituds de Formació Contínua presentades a l'empara de l'Ordre de 20 de febrer de 2002, de la Conselleria d'Economia, Hisenda i Ocupació (DOGV 4.200, de 28 de febrer de 2002), valorades positivament d'acord amb el procediment establit per la citada Ordre, aquestes es constituiran en llista de reserva degudament ordenades, que podran ser resoltes favorablement en la mesura en què s'incrementen els crèdits pressupostaris destinats a aquest Programa en la línia corresponent.
  
Article 3
  
El règim de pagaments i justificacions de les ajudes es realitzaran en els termes establits en l'Ordre de 20 de febrer de 2002 (DOGV 4.200, de 28 de febrer de 2002), i en les corresponents resolucions d'aprovació de concessió d'ajudes.
  
València, 12 d'abril de 2002
  
El conseller d'Economia, Hisenda i Ocupació,